CELEX: C2006/165/01
Language: et
Date: 2006-07-15 00:00:00
Title: Kohtuasi C-197/03: Euroopa Kohtu (kolmas koda)  11. mai 2006.  aasta otsus — Euroopa Ühenduste Komisjon  versus  Itaalia Vabariik (Liikmesriigi kohustuste rikkumine — Direktiiv 69/335/EMÜ — Artiklid 10 ja 12 — Kapitali suurendamise kaudne maksustamine — Ühenduse õiguse põhimõtted alusetult makstud summade tagastamise valdkonnas)

15.7.2006   
            
            
               ET
            
            
               Euroopa Liidu Teataja
            
            
               C 165/1
            
         Euroopa Kohtu (kolmas koda) 11. mai 2006. aasta otsus — Euroopa Ühenduste Komisjon versus Itaalia Vabariik
   (Kohtuasi C-197/03) (1)
   
   (Liikmesriigi kohustuste rikkumine - Direktiiv 69/335/EMÜ - Artiklid 10 ja 12 - Kapitali suurendamise kaudne maksustamine - Ühenduse õiguse põhimõtted alusetult makstud summade tagastamise valdkonnas)
   (2006/C 165/01)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindaja: E. Traversa)
   
      Kostja: Itaalia Vabariik (esindaja: I. M. Braguglia, keda abistas advokaat M. P. Gentili)
   Kohtuasja ese
   Liikmesriigi kohustuste rikkumine — Direktiivi 69/335/EMÜ (EÜT L 249, lk 25) kapitali suurendamise kaudse maksustamise kohta artikli 10 punkti c rikkumine — Siseriiklik seadus, mis kehtestab tagasiulatuvalt kindlasummalise iga-aastase maksu muude aktide kui äriühingute asutamislepingute registreerimisel ja näeb ette äriühingute asutamislepingute registreerimisel tasutud iga-aastase maksu tagasimaksmisel diskrimineeriva ja kitsendava korra
   Resolutiivosa
   
               1.
            
            
               Kuna Itaalia Vabariik kehtestas tagasiulatuvalt makse, mis ei kujuta endast lubatavaid rahalisi lõive ja tasusid, kuna registreerimine äriregistris, mille eest neid tasuti, on juba kaasa toonud nende maksude sissenõudmise, mida tagasiulatuvalt kehtestatud maksud on mõeldud asendama, ilma et neid tasunud isikutel oleks võimalus neid tagasi saada, või kus sellised tagasiulatuvad maksud puudutavad mitut aastat, millal ei toimunud ühtki registreerimist, mis õigustaks nende sissenõudmist, ja võttes vastu sätteid, mis seavad maksu, mis on Euroopa Kohtu otsusega tunnistatud ühenduse õigusega vastuolus olevaks või kokkusobimatuks sellest otsusest tuleneva ühenduse õigusega, tagasimaksmise sõltuvaks tingimustest, mis puudutavad konkreetselt seda maksu, mis on vähem soodne kui need, mida nende puudumisel oleks kohaldatud kõnealuse maksu tagasimaksmisele, on Itaalia Vabariik rikkunud esiteks nõukogu direktiivi 69/335/EMÜ kapitali suurendamise kaudse maksustamise kohta artiklist 10 ja artikli 12 lõike 1 punktist b tulenevaid kohustusi, teiseks alusetult makstud summade tagastamise valdkonnas Euroopa Kohtu poolt tunnustatud põhimõtetest.
            
         
               2.
            
            
               Ülejäänud osas jätta hagi rahuldamata.
            
         
               3.
            
            
               Mõista Itaalia Vabariigilt välja kohtukulud kolme neljandiku ulatuses ja Euroopa Ühenduste Komisjonilt ülejäänud ühe neljandiku ulatuses.
            
         
      (1)  ELT C 171, 19.07.2003.